
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 471 

5 Μαρτίου 2004 


ΑΠΟΦΑΣΕΙ Σ 

Αριθ. 8347/Β7 

Έγκριση Διατμηματικού Προγράμματος Μεταπτυχιακών 
Σπουδών με τίτλο «Πρωτεϊνική Βιοτεχνολογία» των 
Τμημάτων Βιολογίας και Χημείας του Πανεπιστημίου 
Κρήτης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του Ν. 2083/92 
(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του Ν. 2327/1995 (ΦΕΚ 
156τ.Α') «Εθνικό Συμβούλιο Παιδείας,... και άλλες διατά¬ 
ξεις» και του άρθρου 5 παρ 12 γ του Ν. 2916/2001 (ΦΕΚ 
114τ.Α') «Διάρθρωση της ανώτατης εκπαίδευσης και ρύθ¬ 
μιση θεμάτων του τεχνολογικού τομέα αυτής». 

2. Τις διατάξεις του άρθρου 29Α'του Ν. 1558/1985 (ΦΕΚ 
137 τ.Α') «Κυβέρνηση και Κυβερνητικά Όργανα», όπως 
αυτό προστέθηκε με το άρθρο 27 του Ν. 2081/1992 (ΦΕΚ 

154 τ.Α') «Ρύθμιση του θεσμού των επιμελητηρίων.και 

άλλες διατάξεις» και αντικαταστάθηκε με την παράγραφο 
2 ατού άρθρου 1 του Ν. 2469/1997 (ΦΕΚ38τ.Α') «Περιο¬ 
ρισμός και βελτίωση της αποτελεσματικότητας των κρα¬ 
τικών δαπανών και άλλες διατάξεις». 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη εις βάρος του κρατικού προϋπο¬ 
λογισμού, σύμφωνα με την διάταξη της παραγράφου 4 
του άρθρου 1 του Ν. 2469/97 (ΦΕΚ 38 τ.Α') «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις». 

4. Την 3940/30.4.2002 Πρόσκληση υποβολής προτάσε¬ 
ων ΕΠΕΑΕΚ II για την χρηματοδότηση έργων «Νέα Προ¬ 
γράμματα Μεταπτυχιακών Σπουδών». 

5. Τα αποσπάσματα πρακτικών της Γ.Σ.Ε.Σ. του Τμήμα¬ 
τος Βιολογίας του Πανεπιστημίου Κρήτης κατά τις συνε¬ 
δρίες της στις 6.6.2002 και 20.11.2003. 

6. Τα αποσπάσματα πρακτικών της Γ.Σ.Ε.Σ. του Τμήμα¬ 
τος Χημείας του Πανεπιστημίου Κρήτης κατά τις συνε¬ 
δρίες της στις 6.6.2002 και 12.12.2003. 

7. Τα αποσπάσματα πρακτικών της Συγκλήτου του Πα¬ 
νεπιστημίου Κρήτης, με την ειδική σύνθεση, κατά τις συ¬ 
νεδρίες της στις 14.6.2002 και 19.12.2003, αποφασίζου¬ 
με: 


Εγκρίνουμε από το ακαδημαϊκό έτος 2003-2004 τη λει¬ 
τουργία του Διατμηματικού Προγράμματος Μεταπτυχια¬ 
κών Σπουδών (Π.Μ.Σ.) των Τμημάτων Βιολογίας και Χη¬ 
μείας του Πανεπιστημίου Κρήτης με τίτλο «Πρωτεϊνική 
Βιοτεχνολογία», σύμφωνα μετά εξής: 

Άρθρο 1 

Γ ενικές Διατάξεις 

Τα Τμήματα Βιολογίας και Χημείας του Πανεπιστημίου 
Κρήτης οργανώνουν και λειτουργούν Διατμηματικό Πρό¬ 
γραμμα Μεταπτυχιακών Σπουδών με τίτλο «Πρωτεϊνική 
Βιοτεχνολογία» από το Ακαδημαϊκό έτος 2003-2004, σύμ¬ 
φωνα με τις διατάξεις της απόφασης αυτής και τις διατά¬ 
ξεις των άρθρων 10 έως 12 του Ν. 2083/1992. Λεπτομέ¬ 
ρειες σχετικά με τις διαδικασίες αποδοχής Μεταπτυχια¬ 
κών Φοιτητών (Μ.Φ.), τα μαθήματα, τις υποχρεώσεις των 
Μ.Φ. και τις εξετάσεις καθορίζονται από τον Κανονισμό 
Μεταπτυχιακών Σπουδών, που αποφασίζεται από την Ει¬ 
δική Διατμηματική Επιτροπή (ΕΔΕ), η οποία συγκροτείται 
σύμφωνα με τα οριζόμενα στο άρθρο 12 παρ. 1γ του Ν. 
2083/92. Την διοικητική υποστήριξη του Προγράμματος 
την έχει το Τμήμα της Βιολογίας. 

Άρθρο 2 

Αντικείμενο-Σκοπός 

Αντικείμενο του ΠΜΣ είναι η παροχή υψηλού επιπέδου 
μεταπτυχιακής εκπαίδευσης στην περιοχή της Πρωτεϊνι- 
κής Βιοτεχνολογίας και Πρωτεϊνωματικής. Σκοπός του 
Προγράμματος είναι η προετοιμασία άριστα εκπαιδευμέ¬ 
νων στελεχών για σταδιοδρομία στην παραγωγή, στην 
έρευνα και στη διδασκαλία, στους τομείς αιχμής που κα¬ 
λύπτονται από το ΠΜΣ. 

Άρθρο 3 

Μεταπτυχιακοί Τίτλοι 

Το Π.Μ.Σ. οδηγεί στην απονομή Μεταπτυχιακού Διπλώ¬ 
ματος Ειδίκευσης (Μ.Δ.Ε.) και Διδακτορικού Διπλώματος 
(Δ.Δ.) στην Πρωτεϊνική Βιοτεχνολογία. Οι τίτλοι απονέμο- 
νται από το Τμήμα Βιολογίας που έχει τη διοικητική στή¬ 
ριξη και συνυπογράφονται και από τον Π ρόεδρο του Τρή¬ 
ματος Χημείας. 

Απόφοιτοι του Π.Μ.Σ., κάτοχοι Μ.Δ.Ε., δύνανται να συ- 
νεχίσουν τις σπουδές τους για απόκτηση Διδακτορικού 
Διπλώματος στο επιστημονικό αντικείμενο ενός εκ των 
υπολοίπων Μεταπτυχιακών Προγραμμάτων Βιολογίας ή 

Χημείας, υπό τις προϋποθέσεις που ορίζουν οι σχετικές 
αποφάσεις τους. 

Άρθρο 4 

Κατηγορίες Εισακτέων Πτυχιούχων 

Στο Π.Μ.Σ. γίνονται δεκτοί πτυχιούχοι Ελληνικού Πανε¬ 
πιστημίου ή ισότιμου τίτλου ξένου Πανεπιστημίου στη 
Βιολογία, τη Χημεία ή σε συγγενές αντικείμενο (Ιατρική, 
Φαρμακευτική, Γεωπονία, Φυσική κλπ.), καθώς επίσης και 
πτυχιούχοι τμημάτων ΤΕΙ αντίστοιχων ειδικοτήτων σύμ¬ 
φωνα με το άρθρο 5 παρ. 12γτου Ν.2916/2001. 

Άρθρο 5 

Χρονική Διάρκεια 

Η χρονική διάρκεια για την απονομή των κατά το άρθρο 
3 τίτλων ορίζεται για το Μεταπτυχιακό Δίπλωμα Ειδίκευ¬ 
σης σε τέσσερα (4) το ελάχιστο και σε έξι (6) διδακτικά 
εξάμηνα το μέγιστο και για το Διδακτορικό Δίπλωμα σε 
επιπλέον πέντε (5) το ελάχιστο έως οκτώ (8) διδακτικά 
εξάμηνα το μέγιστο. Σε ειδικές περιπτώσεις ένταξης Μ.Φ. 
στην κατηγορία των Μ.Φ. μερικής απασχόλησης, η χρονι¬ 
κή διάρκεια για τη λήψη του Μεταπτυχιακού Διπλώματος 
διπλασιάζεται. 

Άρθρο 6 

Πρόγραμμα Μαθημάτων 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε είδους εκπαιδευτικές 
και ερευνητικές δραστηριότητες για την απονομή των κα¬ 
τά το άρθρο 3 τίτλων ορίζονται ως εξής: 

Για το Μεταπτυχιακό Δίπλωμα Ειδίκευσης οι Μ.Φ. είναι 
υποχρεωμένοι να παρακολουθήσουν επιτυχώς τα ακό¬ 
λουθα: 

Α. Κατά τον πρώτο χρόνο: 

α) Θεωρητικά μεταπτυχιακά μαθήματα συνολικής διάρ¬ 
κειας τουλάχιστον 200 ωρών. 

Τα μαθήματα που προσφέρονται και η διάρκειάτους εί¬ 
ναι τα ακόλουθα: 

1. ΔΟΜΗ ΚΑΙ ΛΕΙΤΟΥΡΓΙΑ ΠΡΩΤΕΪΝΩΝ (30 ώρες) 

2. ΟΙ ΠΡΩΤΕΪΝΕΣ ΣΤΟ ΕΝΔΟ- ΚΑΙ ΕΞΩΚΥΤΤΑΡΙΚΟ ΠΕ¬ 
ΡΙΒΑΛΛΟΝ (35 ώρες) 

3. ΚΡΥΣΤΑΛΛΟΓΡΑΦΙΑ & ΔΟΜΙΚΗ ΠΡΩΤΕΪΝΩΜΑΤΙΚΗ 
(20 ώρες) 

4. ΤΕΧΝΟΛΟΓΙΑ ΑΝΑΛΥΣΗΣ ΠΡΩΤΕΪΝΩΝ ΚΑΙ ΠΡΩΤΕΪ- 
ΝΩΜΑΤΩΝ (25 ώρες) 

5. ΒΙΟΠΛΗΡΟΦΟΡΙΚΗ & ΕΦΑΡΜΟΓΕΣ ΣΤΗΝ ΑΝΑΛΥΣΗ 
ΠΡΩΤΕΪΝΩΜΑΤΩΝ (20 ώρες) 

6. ΑΠΟ ΤΟ ΓΟΝΙΔΙΩΜΑ ΣΤΟ ΠΡΩΤΕΪΝΩΜΑ (15 ώρες) 

7. ΤΕΧΝΟΛΟΓΙΑ ΠΑΡΑΓΩΓΗΣ ΠΡΩΤΕΪΝΩΝ (20 ώρες) 

8. ΕΦΑΡΜΟΓΕΣ ΠΡΩΤΕΪΝΩΝ ΣΤΗ ΒΙΟΤΕΧΝΟΛΟΓΙΑ 
ΚΑΙ ΣΤΙΣ ΕΠΙΣΤΗΜΕΣ ΥΓΕΙΑΣ (35 ώρες) 

β) Τρεις προχωρημένες εργαστηριακές ασκήσεις διάρ¬ 
κειας 3 μηνών εκάστη, στα εργαστήρια των μελών του 
Προγράμματος και σε περιοχές εξειδίκευσης οι οποίες 
άπτονται της πρωτεϊνικής βιοτεχνολογίας. 

γ) Αριθμό Σεμιναρίων από προσκεκλημένους ομιλητές 
σε θέματα σχετικά με πρωτεϊνική βιοτεχνολογία. 

δ) Θερινό Σχολείο με συμμετοχή διακεκριμένων διδα¬ 
σκόντων & επιστημόνων από εταιρείες βιοτεχνολογίας. 

Β. Κατά το δεύτερο χρόνο: 

Μετά την επιτυχή ολοκλήρωση των υποχρεώσεων του 
πρώτου έτους σπουδών, η Ε.Δ.Ε.του Προγράμματος, με¬ 
τά από σχετική εισήγηση της Συντονιστικής Επιτροπής, 


ορίζει για κάθε Μ.Φ. Επιστημονικό Υπεύθυνο και Ερευνη¬ 
τικό Εργαστήριο για την εκπόνηση Εργαστηριακής Ερευ¬ 
νητικής Εργασίας (Διπλωματική Εργασία), 12μηνης του¬ 
λάχιστον διάρκειας. Ακολουθεί συγγραφή Διατριβής και 
υποβολή της προς κρίση. 

Απόφοιτοι μη βιολογικών Τμημάτων, με εισήγηση της 
Συντονιστικής Επιτροπής και απόφαση της ΕΔΕτου Προ¬ 
γράμματος, υποχρεούνται να παρακολουθήσουν σειρά 
μαθημάτων προπτυχιακού επιπέδου για συμπλήρωση 
των απαραιτήτων γνώσεων. Σε περίπτωση που καθορι¬ 
στούν άνω των 5 μαθημάτων, οι Μ.Φ. υποχρεούνται το 
πρώτο έτος να παρακολουθήσουν αποκλειστικά και μόνο 
τα μαθήματα αυτά, αναβάλλοντας τα μεταπτυχιακά μα¬ 
θήματα μέχρι την επιτυχή διεκπεραίωσή τους. 

Γ ια το Διδακτορικό Δίπλωμα ακολουθούνται όσα ορίζει 
ο Κανονισμός Σπουδών των συνεργαζομένων Τμημάτων 
και οι διατάξεις του άρθρου 12 του Ν.2083/92. 

Άρθρο 7 

Αριθμός Εισακτέων 

Ο αριθμός εισακτέων στο πρόγραμμα ορίζεται κατ’ 
ανώτατο όριο σε 20 κατά έτος. Ο αριθμός αυτός μπορεί 
να τροποποιηθεί με απόφαση της ΕΔΕ, σύμφωνη γνώμη 
της Συγκλήτου και τελική έγκριση του ΥΠΕΠΘ. 

Άρθρο 8 
Προσωπικό 

Στο Π.Μ.Σ συμμετέχουν 12 μέλη ΔΕΠ του Τμήματος 
Βιολογίας και 5 μέλη ΔΕΠ του Τμήματος Χημείας του 
Παν/μίου Κρήτης. Επιπροσθέτως, συμμετέχουν 9 μέλη 
ΔΕΠ Ελληνικών Πανεπιστημίων, 4 Ερευνητές του ΙΤΕ και 
ένα μέλος του ΤΕΙ Ηρακλείου. Το πρόγραμμα συνεργάζε¬ 
ται στο εκπαιδευτικό έργο με ένα αξιόλογο αριθμό διακε- 
κριμμένων επιστημόνων από το διεθνή χώρο, που είναι 
καταξιωμένα μέλη γνωστών ξένων Πανεπιστημίων, κα¬ 
θώς και με εταιρίες που δραστηριοποιούνται στο θεματι¬ 
κό αντικείμενο του προγράμματος. Νέα μέλη, προερχό¬ 
μενα από τα συμμετέχοντα Τμήματα ή από άλλα Τμήματα 
του Πανεπιστημίου Κρήτης ή από άλλα Ιδρύματα και 
έχουν τα προσόντα όπως αυτά ορίζονται από τις διατά¬ 
ξεις της παρ. 3 του άρθρου 12 του Ν. 2083/92 (ΦΕΚ 159 
Α’.), ορίζονται με απόφαση της ΕΔΕ. 

Άρθρο 9 

Υλικοτεχνική Υποδομή 

Οι Μ.Φ. του Προγράμματος θα έχουν πρόσβαση στη 
σύγχρονη υλικοτεχνική υποδομή που διαθέτουν τα συ- 
νεργαζόμενα Τμήματα του Πανεπιστημίου Κρήτης. Γιατο 
Πρόγραμμα διατίθενται αμφιθέατρα εξοπλισμένα με σύγ¬ 
χρονα οπτικοακουστικά μέσα, αίθουσες σεμιναρίων και 
τα απαραίτητα ερευνητικά εργαστήρια υψηλής τεχνολο¬ 
γίας στα οποία θα ασκούνται οι Μ.Φ. του προγράμματος. 
Ο υπάρχων εξοπλισμός υψηλήςτεχνολογίας, ο οποίος θα 
χρησιμοποιηθεί για το πρόγραμμα περιλαμβάνει ενδεικτι¬ 
κά: 

1. Εξοπλισμό Φυγοκέντρησης: Υπερφυγοκέντρους, 
Ψυκτικές Φυγόκεντρους και Φυγόκεντρους για ενδιαμέ¬ 
σου τύπου φυγοκεντρήσεις. 

2. Εξοπλισμό χρωματογραφίας μακρομορίων τύπου 
ΗΡΙ_0 και ΡΡΙ_0. 

3. Εξοπλισμό ηλεκτροφόρησης και ηλεκτρομεταφοράς 
μακρομορίων. 

4. Εξοπλισμό για αναλυτική και παρασκευαστική ισοη- 
λεκτρική εστίαση. 

5. .Εξοπλισμό για ηλεκτροφόρηση δύο διαστάσεων. 

6. Φασματοφωτόμετρο υΝ/Λ/ίε. και φασματοφωτόμε- 
τρο υν-Ν/ίε. δύο δέσμεων. 

7. Τίπΐθ ΓθεοΙνθ ΡΤΙΒ φασματοφωτόμετρο 

8. Τίπΐθ ΓθεοΙνθ Βθεοηαποθ Βθγπθπ. φασματοφωτόμε¬ 
τρο. 

9. 500ΜΗζ ΝΜΒ. 

10. ΕΙθοΙγοπ ερίπ Γθεοπθποθ φασματοφωτόμετρο. 

11. Φθορίμετρο. 

12. 00/Μ3και Ι.Ο/Μ 5. 

13. Μονάδα στοιχειακής ανάλυσης. 

14. ΕδΙ-ΤΟΡ φασματογράφος μάζας (υπό αγορά). 

15. Εξοπλισμό για αυτόματη σύνθεση πεπτιδίων και 
ϋΝΑ. 

16. Συστήματα προσδιορισμού αλληλουχίας ϋΝΑ και 
πρωτεϊνών. 

17. Εξοπλισμό για κυτταροκαλλιέργειες και διαμολύν- 
σεις κυττάρων με ΩΝΑ. 

18. Κυτταροκαλλιέργειες μεγάλης κλίμακας (κυλιόμε¬ 
νες φιάλες). 

19. Εξοπλισμό για χρήση ραδιοϊσοτόπων και τεχνικών 
αυτοραδιογραφίας. 

20. Εξοπλισμό για δομική ανάλυση μακρομορίων: Περι- 
θλασίμετρο ακτινών X, Αγθθ ΟθϊθοΙογ, κ.α. 

21. ΡΙλεκτρονικό μικροσκόπιο σάρωσης. 

22. ΡΙλεκτρονικό μικροσκόπιο διέλευσης. 

23. Ερευνητικά φωτονικά μικροσκόπια με εξοπλισμό 
επιφθορισμού. 

24. Συνεστιακό μικροσκόπιο. 

25. Ζυμωτές για μεγάλες καλλιέργειες βακτηρίων. 

26. Μονάδες εκτροφής πειραματοζώων. 

27. Μεγάλο αριθμό ψυκτικών θαλάμων, καταψύξεων, 
υπερκαταψύξεων, και θαλάμων σταθερών συνθηκών. 

28. Υπολογιστικό εξοπλισμό: Μικροϋπολογιστές, σταθ¬ 
μοί εργασίας και 5θΓνθΓ5 συνδεδεμένοι με τοπικό δίκτυο 
μεγάλων ταχυτήτων και με το ΙπϊθγπθΙ. 

29. Βιοϋπολογιστική υποδομή: Βάσεις δεδομένων Μο¬ 
ριακής Βιολογίας και Βιβλιογραφίας (ΟΝ ΕΙΝΕ και μέσω 
Παγκόσμιου Ιστού), λογισμικό ανάλυσης δεδομένων και 
εικόνας, κ.α. 

30. Φασματοφθορισμόμετρο. 

31. Σαρωτής λέιζερ μικροσυστοιχιών. 

32. Μηχάνημα κατασκευής μικροσυστοιχιών. 

33. Βιοαισθητήρας συντονισμού πλασμονίων. 

34. Συσκευή μετασχηματισμού με ηλεκτροπώρωση. 

35. Θερμικός κυκλοποιητής 96 θέσεων. 

36. Ψυχόμενος επωαστικός θάλαμος. 

ΡΙ υποδομή θα ενισχυθεί με το ποσό των 105.000 ευρώ 
από το ΕΠΕΑΕΚII, το οποίο αναλύεται ως εξής: 

1. Εργαστηριακοί πάγκοι (5) 1.500 ευρώ. 

2. Εργαστηριακά καθίσματα (10) 1.500 ευρώ. 

3. Φορητός ΡΙλεκτρονικός Υπολογιστής (1) 3.000 ευρώ. 

4. Εκτυπωτής 1.000 ευρώ. 

5. Εξαρτήματα και ανταλλακτικά Η/Υ 1.000 ευρώ. 

6. Συσκευή κυκλικού διχρωϊσμού (1) 82.000 ευρώ. 

7. Συσκευή και φίλτρα φθορισμού για ανάστροφο οπτι¬ 
κό μικροσκόπιο (1) 8.000 ευρώ. 

8. νίάθο προβολέας (1) 3.000 ευρώ. 

9. Φωτοτυπικό. 4.000 ευρώ. 


Άρθρο 10 

Διάρκεια λειτουργίας 

Το ΠΜΣ θα λειτουργήσει μέχρι και το ακαδημαϊκό έτος 
2011 - 2012 . 

Άρθρο 11 

Κόστος Λειτουργίας 

Το κόστος λειτουργίας του ΠΜΣ από 1.9.2002 έως 
31.8.2006 υπολογίζεται σε 260.000 ευρώ και θα καλυφθεί 
από το πρόγραμμα ΕΠΕΑΕΚ II, το οποίο αναλύεται ως 
εξής: 


ΓΕΝΙΚΟ 

ΣΥΝΟΛΟ 

ΕΠΕΑΕΚ 

Γ1 Αμοιβές 

Γ1.1 ΑΠΟΖΗΜΙΩΣΗ ΜΕΛΩΝ Δ.Ε.Π. 

Γ1.2 ΑΠΟΖΗΜΙΩΣΗ ΔΙΔΑΣΚΟΝΤΩΝ 

5.632 

(εκτός μελών ΔΕΠ, είτε είναι καθηγητές 
Ιδρυμάτωντου εξωτερικού είτε προέρχο¬ 
νται από ερευνητικά κέντρα, Τ.Ε.Ι, τον ευ¬ 
ρύτερο δημόσιο ή ιδιωτικό τομέα κλπ). 

21.824 

Γ1.3 Αμοιβές Εξωτερικών Συνεργατών 
εκτός διδακτικού έργου (φυσικά & νομικά 
πρόσωπα) 

0 

Γ1.4 Αμοιβές άλλων κατηγοριών προ¬ 
σωπικού για διοικητική και τεχνική υπο¬ 
στήριξη 

48.840 

Γ2. Υποτροφίες 

15.840 

Γ3. Δαπάνες μετακινήσεων 

41.000 

Γ4. Προμήθεια εκπαιδευτικού υλικού 

5.000 

Γ5. Αναλώσιμα 

80.488 

Γ6. Προμήθεια, συντήρηση εξοπλι¬ 
σμού/ λογισμικού 

13.000 

Γ7. Δαπάνες Δημοσιότητας 

12.000 

ΕΛΚΕ 5% 

13.000 

Γ8. Άλλες Δαπάνες 

3.376 

ΓΕΝΙΚΟ ΣΥΝΟΛΟ 

260.000 

Μετά το ακαδημαϊκό έτος 2005-2006 το ετήσιο κόστος 
λειτουργίας του Προγράμματος εκτιμάται στο ποσόντων 

135.000 ευρώ και αναλύεται ως εξής: 


ΓΕΝΙΚΟ 

ΣΥΝΟΛΟ 

Α. Αμοιβές 

ΑΠΟΖΗΜΙΩΣΗ ΜΕΛΩΝ Δ.Ε.Π. 

0 

ΑΠΟΖΗΜΙΩΣΗ ΔΙΔΑΣΚΟΝΤΩΝ (εκτός 
μελών ΔΕΠ, είτε είναι καθηγητές Ιδρυμά¬ 
των του εξωτερικού είτε προέρχονται 
από ερευνητικά κέντρα, Τ.Ε.Ι, τον ευρύτε¬ 
ρο δημόσιο ή ιδιωτικό τομέα κλπ). 

12.000 

Αμοιβές άλλων κατηγοριών προσωπι¬ 
κού για διοικητική και τεχνική υποστήριξη 

15.000 

Β. Δαπάνες μετακινήσεων 

15.000 

Γ. Προμήθεια εκπαιδευτικού υλικού 

4.000 

Δ. Αναλώσιμα 

40.000 

Ε. Υποτροφίες 

34.000 

Ε. Προμήθεια, συντήρηση εξοπλισμού/ 
λογισμικού 

10.000 

ΣΤ. Άλλες Δαπάνες 

5.000 

ΓΕΝΙΚΟ ΣΥΝΟΛΟ 

135.000 

Πηγές χρηματοδότησης θα είναι οι: 

α. Ενίσχυση από τον τακτικό προϋπολογισμό των Τμη- 


μάτων Βιολογίας και Χημείας του Πανεπιστημίου Κρήτης, 
β. Ανταγωνιστικά Προγράμματα, 
γ. Υποτροφίες Ι.Κ.Υ. 

δ. Υποτροφίες ή χορηγίες από άλλους φορείς, 
ε. Χρηματοδοτήσεις από παραγωγικούς φορείς (βιομη¬ 
χανίες, επιχειρήσεις κλπ.). 


στ. Πιθανές ειδικές χρηματοδοτήσεις μεταπτυχιακών 
προγραμμάτων από κρατικούς φορείς, 
ζ. Καταβολή διδάκτρων. 

Άρθρο 12 

Μεταβατικές διατάξεις 

Μέχρι να εκδοθεί ο Κανονισμός Μεταπτυχιακών Σπου¬ 
δών, τα συναφή θέματα θα ρυθμίζονται από τα αρμόδια 
όργανα σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2004 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




